Nordjyllands Politi modtog 31. marts 2022 klokken 02.46 en anmeldelse om, at der skulle være brand et stuehus på en firlænget gård i Volsted. Politiet endte efterfølgende med at efterforske sagen som en påsat brand. Den 35-årige ejer af landejendommen blev fredag den 6. januar dømt ved Retten i Aalborg for at have bestilt branden, som fandt sted 31. marts 2022. Samtidig blev han dømt for at have påsat ilden på sin Porsche. Han ankede sagen på stedet. Han fik et år og tre måneders fængsel som en kombinationsdom, hvor fem måneder skal afsones og resten bliver samfundstjeneste. Genbo blev varslet Efter politiet ankom til stedet den 31. marts, kom de i kontakt med genboen, der kunne fortælle, at den tidligere 35-årig kvindelige lejer havde varslet hende omkring, at der skulle opstå en brand på grunden. Samtidig kunne genboen komme med messenger-korrespondancer, der viste, at branden skulle være aftalt mellem den 35-årige ejer og den 35-årige lejer på daværende tidspunkt. Genboen oplyste også til politiet, at den 35-årige ejer skulle have haft en Porsche, som var brandt ned, hvilket fik politiet til at efterforske i den gamle sag også. Både ejer og lejer fortalte ved første afhøring, at de havde været i henholdsvis Tylstrup og København på gerningstidspunktet. Dog fandt politiet frem til at lejerens alibi ikke holdt, og at han havde mulighed for at påsætte branden. Lejer dømt i september De to parter nægtede sig skyldige gennem hele efterforskningen, men ved grundlovsforhøret valgte ejeren alligevel at fortælle nogle ting, hvilket fik lejeren til at gå til bekendelse og erkende forholdene. Han blev dømt den 14. september for at brænde stedet ned efter aftale med udlejeren. Han fik et års fængsel som kombinationsdom, hvor han skal afsone tre måneder, mens resten bliver samfundstjeneste. Den 35-årige lejer var blevet lovet, at han kunne bo gratis til leje indtil branden. Samtidig ville udlejeren eftergive huslejegæld og betale ham 3500 kroner kontant. Irritation i retten Under retssalen den 6. januar i Retten i Aalborg fortæller senioranklager Thomas Klingenberg, at det var tydeligt at mærke, at de to parter var irriterede på hinanden over, at deres aftale ikke var blevet overholdt. Den allerede dømte 35-årige lejer var til stede ved onsdagens retssag som vidne. Ved grundlovsforhøret skulle den 35-årige lejer ifølge anklageren have dasket til udlejeren og sagt: "Hold nu din kæft og hold hovedet koldt".
Det var langt fra et uheld, da en nedlagt gård ved Volsted gik op i flammer natten til 31. marts sidste år.